Ποιότητα ζωής σε ασθενείς με σύνδρομο ξηρού οφθαλμού : μετάφραση, πολιτισμική προσαρμογή και έλεγχος των ψυχομετρικών ιδιοτήτων του Dry-Eye-Related Quality-Of-Life Score (DEQS) στην Ελληνική γλώσσα
Creators: name: Παναγιωτίδης, Χρήστος Δημήτρη
Publisher: name: Aristotle University of Thessaloniki
Year: 2025
Subjects: Ξηροφθαλμία
Ποιότητα ζωής
Dry-Eye-Related Quality-Of-Life Score
Dry eye syndrome
Quality of life

description: Εισαγωγή: Το σύνδρομο ξηρού οφθαλμού είναι μια από τις πιο κοινές οφθαλμικές παθήσεις που μπορεί να επηρεάσει σημαντικά την ποιότητα ζωής των ασθενών. Η χρήση ερωτηματολογίων που συμπληρώνονται από τον ασθενή μπορούν να αποτελέσουν πολύτιμα εργαλεία για την αξιολόγηση της βαρύτητας των συμπτωμάτων του συνδρόμου, αλλά και της επίδρασής τους στην καθημερινή τους ζωή. Σκοπός: Η μετάφραση, η πολιτισμική προσαρμογή και ο έλεγχος των ψυχομετρικών ιδιοτήτων του Dry-Eye-Related Quality-Of-Life Score (DEQS) στην Ελληνική γλώσσα. Απώτερος σκοπός ήταν να δημιουργηθεί ένα έγκυρο και αξιόπιστο Patient Related Outcome Measure (PROM) στην Ελληνική γλώσσα που θα επιτρέπει τη διερεύνηση της συχνότητας εμφάνισης συμπτωμάτων του συνδρόμου, το βαθμό ενόχλησης που προκαλούν, αλλά και τις πιθανές επιπτώσεις του συνδρόμου ξηρού οφθαλμού στην ποιότητα ζωής των ασθενών. Υλικό και μέθοδος: Μετά από λήψη άδειας από την Ιαπωνική Εταιρεία Ξηρού Οφθαλμού, έγινε διγλωσσική μετάφραση, και ακολούθως πολιτισμική προσαρμογή, με συνεντεύξεις 10 ασθενών, οδηγώντας στην τελική Ελληνική έκδοση του DEQS. Ο έλεγχος των ψυχομετρικών ιδιοτήτων του πραγματοποιήθηκε σε δείγμα 150 ασθενών που προσήλθαν με συμπτώματα ξηροφθαλμίας για εξέταση στα εξωτερικά ιατρεία του ΓΝ Δράμας από 11/2023 έως 10/2024. Η εγκυρότητα της Ελληνικής έκδοσης ελέγχθηκε με δοκιμασίες εγκυρότητας εννοιολογικής κατασκευής (συγκλίνουσα εγκυρότητα με συσχέτιση με το σκορ του Ocular-Surface-Disease-Index, OSDI) και φαινομενικής εγκυρότητας. Για τον έλεγχο της αξιοπιστίας της έγιναν οι δοκιμασίες εσωτερικής συνέπειας και επαναληπτικής μέτρησης (μετά από 2-4 εβδομάδες από 30 συμμετέχοντες). Οι ασθενείς υποβάλλονταν σε κλινική εξέταση για τον έλεγχο της παρουσίας στικτής χρώσης με φλουορεσκεΐνη στο ρινικό επιπεφυκότα, στον κροταφικό επιπεφυκότα και στον κερατοειδή κάθε οφθαλμικού βολβού. Η συμμετοχή ήταν προαιρετική και προϋπόθεση αποτελούσε η ενυπόγραφη ενημερωμένη συγκατάθεσης τους. Αποτελέσματα: Συνολικά συμμετείχαν 150 άτομα (ποσοστό ανταπόκρισης 81%), μέσης ηλικίας 58,7 έτη (±17,7, ελάχιστο 18, μέγιστο 94), γυναίκες στο 57,7% (ν=86). Στο σύνολο των συμμετεχόντων που δήλωναν ότι παρουσίαζαν συμπτώματα ξηροφθαλμίας, το 85,3% (ν=128) διαπιστώθηκε κλινικά ότι εμφάνιζε τη συγκεκριμένη πάθηση (παρουσία στικτής χρώσης με φλουορεσκεΐνη ≥3). Ως προς την εγκυρότητα της Ελληνικής έκδοσης, η συσχέτιση του σκορ του DEQS και του OSDI ήταν β=0,68 ενισχύοντας τη συγκλίνουσα εγκυρότητα της Ελληνικής έκδοσης του DEQS, ενώ η φαινομενική εγκυρότητα επιβεβαιώθηκε από το 84% (ν=126) των ασθενών με μέσο όρο αποτελεσματικότητας 9/10. Ως προς την αξιοπιστία, διαπιστώθηκε ικανοποιητική εσωτερική συνέπεια της συνολικής κλίμακας (Cronbach’s a=0,87) και υψηλή συνέπεια επαναληπτικής μέτρησης, (Intraclass Correlation Coefficient, ICC=0,88, 95% CI: 0,82, 0,93, p&lt;0,01). Συμπεράσματα: Η Ελληνική έκδοση του DEQS αποτελεί ένα έγκυρο και αξιόπιστο εργαλείο που μπορεί να χρησιμοποιηθεί ως εργαλείο αξιολόγησης της ποιότητας ζωής που σχετίζεται με το σύνδρομο του ξηρού οφθαλμού. Μπορεί να αποτελέσει ένα χρήσιμο Patient-Related Outcome Measure (PROM) για την εκτίμηση της βαρύτητας των συμπτωμάτων του συνδρόμου ξηρού οφθαλμού, αλλά και της επίδρασής τους στην ποιότητα ζωής των ατόμων που το αντιμετωπίζουν στην Ελλάδα.
description: Introduction: Dry eye syndrome is a very common condition, which, can significantly affect quality of life. The usage of questionnaires can be valuable tools for assesing the severity of the symptoms of the syndrome but also their impact on their daily life. Purpose: The primary objective of this study was to adapt and test the psychometric properties of the Dry-Eye-Related Quality-Of-Life Score (DEQS) in Greek. The ultimate goal was to create a valid and reliable Pantient Related Outcome Measure (PROM) in the Greek language that will allow the investigation of the frequency of symptoms of the syndrom, the degree of discomfort they cause, but also the possible effects of dry eye syndrome on the quality of life of the patients. Materials and methods: After obtaining permission from the Japanese Dry Eye Society, a bilingual translation was performed, followed by cultural adaptation, with interviews of 10 patients, leading to the final Greek version of the DEQS. The test of its psychometric properties was carried out on a sample of 150 patients who came with dry eye symptoms for examination at the outpatient clinics of the General Hospital of Drama from 11/2023 to 10/2024. The validity of the Greek version was checked with tests of conceptual construct validity (convergent validity with correlation to the Ocular-Surface-Disease-Index, OSDI score) and face validity. To check its reliability, internal consistency and repeat measurement tests were performed (after 2-4 weeks by 30 participants). Patients were clinically excamined for the presence of punctate fluorescein staining in the nasal conjuctiva, temporal conjuctiva and cornea of each eye. The participation was optional and signed informed consent was obligatory. Results: A total of 150 patients participated (response rate 81%), mean age 58,7 years (±17,7, minimum 18, maximum 94), women in 57,7% (n=86). Among all participants who reported dry eye symptoms, 85,3% (n=128) were clinically diagnosed as having this condition (presence of fluorescein punctuate staining ≥3). Regarding the validity of the Greek version, the correlation of the DEQS and OSDI score was β=0,68, strenghthening the convergent validity of the Greek version of the DEQS, while the apparent validity was confirmed by 84% (n=126) of the patients with average efficiency 9/10. In terms of reliability, satisfactory internal consistency of the overall scale (Cronbach's a=0,87) and high repeat measurement consistency (Intraclass Correlation Coefficient, ICC=0,88, 95% CI: 0,82, 0,93, p&lt;0.01). Conclusions: The Greek version of the DEQS is a valid and reliable tool that can be used as a tool to assess the quality of life related to dry eye syndrome. It can be a useful Patient-Related Outcome Measure (PROM) for assessing the severity of the symptoms of dry eye syndrome, but also their effect on the quality of life of people who suffer from this syndrome in Greece.